**מערך בנושא הבחירה להתנדב לשנת שירות**

**לפני המסע**

**משך הפעילות:** שעה

**ציוד:** פתקיות עם משפטים, 2 כרטיסיות גדולות, דפי A4, עטים, מדבקות עגולות ב-5 צבעים.

**מטרות:**

* המשתתפים יכירו את האפשרויות העומדות בפניהם לאחר סיום לימודיהם ויעמדו על ההבדלים ביניהן (שנת שירות/ מכינה).
* יצירת שיח פתוח וכן לגבי הסיבות להתנדבות לשנת שירות תוך דגש על אפשרות הבחירה.

**מהלך פעילות**

1. פתיחה: ישיבה במעגל. הצגת נושא המפגש: היום נדבר על האפשרויות העומדות בפניכם לאחר סיום לימודי התיכון ולפני הגיוס לצבא. ישנה חשיבות לכך שתכירו את המסלולים הקיימים ותשקיעו מחשבה בשאלה האם אתם מעוניינים לבחור באחד מהם ומדוע.

המדריך מניח שתי כרטיסיות על הרצפה במרחק רב אחת מהשנייה- על האחת כתוב: **שנת שירות** ועל השנייה **מכינה.** המדריך מפזר את הפתקיות עם ההיגדים על הרצפה ומבקש מהמשתתפים לחלק אותם בין הכרטיסיות על פי ההנחיה הבאה: **מידת ההתאמה הטובה ביותר בעיניהם: שנת שירות או מכינה** (הערה למדריך: חשוב לציין שכל המרכיבים נמצאים בכל אחד מהמסלולים במידה כזו או אחרת משום שמדובר במסלולים עם נקודות השקה רבות. בפעילות זו אנו בוחנים באיזה מסלול מושם דגש רב יותר על אותו רכיב ספציפי).

משפטים שכתובים על הפתקיות:

* דגש על תהליך התפתחות אישית (תשובה: מכינה)
* דגש על עשייה חינוכית למען האחר (תשובה: שנת שירות)
* דגש על תרומה לחברה (תשובה: שנת שירות)
* חיי קומונה עצמאיים (תשובה: שנת שירות)
* דגש על תהליך גיבוש זהות (תשובה: מכינה)
* דגש על לימודי העשרה (תשובה: מכינה)
* דגש על התנדבות בקהילה (תשובה: שנת שירות)
* חיי קומונה כחלק מקבוצה גדולה יותר (תשובה: מכינה)
* ניהול תקציב קומונה באופן עצמאי (תשובה: שנת שירות)
* דגש על הכנה לשירות משמעותי בצבא (תשובה: מכינה)
* יצירת קבוצת מנהיגות (תשובה: מכינה)

לאחר שסיימו, יושבים במעגל ובוחנים את תשובות החניכים בעזרת השאלות הבאות:

* האם המשימה הייתה קלה או קשה?
* האם הייתם בטוחים איזה היגד מתאים לשנת שירות ואיזה למכינה?
* האם יש היגד מסוים שלדעתכם מתאים לשני המסלולים? מדוע?
* האם יש היגד שמהווה מידע חדש עבורכם?
* האם אחד המסלולים מעניין מישהו מכם? איזה מהם ומדוע?

כעת המדריך יאסוף את העזרים ונשב חזרה במעגל. המדריך מדגיש שוב: המטרה בפעילות שעשינו היא להציג בפניכם, באופן כללי, את האפשרויות הקיימות בפניכם. במידה ואחד המסלולים מעניינים אתכם- אתם מוזמנים להמשיך לבירור מעמיק. חשוב לציין שיש אפשרות שאף מסלול לא מעניין אתכם - ואין שום דבר פסול בכך. לאחר שדיברנו באופן כללי על המסלולים הקיימים, נעבור לעסוק ספציפית בשנת שירות, בבחירה לצאת אליה ובסיבות לכך.

1. שנת שירות:המדריך מחלק 2 דפי A4 ועט לכל משתתף ומבקש מכל אחד **לכתוב 2 סיבות להתנדב לשנת שירות** (סיבה אחת על כל דף) ולהניח את הדף בתוך המעגל. במקביל המדריך מפזר 4 דפים שעליהם כתובים ההיגדים הבאים:

"כי כל החברים שלי עושים שנת שירות"

"בשביל לדחות את הגיוס"

" כי בת/ בן הזוג שלי עושה שנת שירות"

"כי זה יעזור לי להגיע לתפקידים טובים בצבא"

לאחר מכן המדריך מחלק מדבקות עגולות ב-5 צבעים לחניכים ונותן את ההוראות הבאות (לפי הסדר):

**מדבקה כחולה:** להדביק על הדף המתאר את הסיבה שמישהו שאני מכיר הולך לעשות שנת שירות

**מדבקה אדומה:** להדביק על הדף המתאר את הסיבה שבגללה צריך לעשות שנת שירות

**מדבקה צהובה:** להדביק על הדף המתאר את הסיבה "שכולם אומרים" שבגללה הולכים לעשות שנת שירות

**מדבקה ורודה**: להדביק על הדף המתאר את הסיבה האמיתית שבגללה הולכים לעשות שנת שירות

**מדבקה ירוקה:** להדביק על הדף המתאר את הסיבה לכך שאני רוצה ללכת לעשות שנת שירות

**(**הערה למדריך: מומלץ לכתוב את ההוראות על לוח/ פלקט שכל המשתתפים רואים בצורה נוחה).

דיון: הדיון תלוי בסימונים של החניכים- המדריך צריך לבדוק על אלו סיבות הדביקו הכי הרבה מדבקות, על אלו סיבות לא הדביקו כלל, על אלו סיבות הדביקו מדבקות מגוונות וכו'.

באופן כללי אפשר להתייחס לשאלות הבאות:

* מה הפער בין "הסיבה שבגללה צריך לעשות שנת שירות" לבין "הסיבה האמיתית שבגללה עושים שנת שירות"?
* האם יש סיבות שבעיניכם הן סיבות שגויות ליציאה לשנת שירות? מה יכול לקרות אם מישהו הולך לשנת שירות בגלל סיבות אלה? (תשובה: תחושת חוסר משמעות, תסכול, נשירה וכו').
* במידה ואני רוצה לעשות שנת שירות- האם מדובר בשילוב של כמה סיבות? אלו?
* מדוע יש סיבה "שכולם אומרים"? למה "כולם אומרים" דווקא אותה?
* האם יש פער בין הסיבה שבעיני "צריך" לעשות שנת שירות לבין הסיבה שאני "רוצה" לעשות שנת שירות?

1. **סיכום:** המטרה ביציאה לשנת שירות היא רצון לעסוק בפעילות חינוכית, חברתית וקהילתית. עשייה התנדבותית למען האחר. כאשר אתם שואלים את עצמכם האם לבחור לצאת לשנת שירות או מכינה, עליכם לבחון את הסיבות לכך עבורכם והאם זה משהו שאתם באמת רוצים בו. מומלץ לאסוף מידע מהימן (לדוגמה, דרך אתרים רשמיים של גופים משלחים), להיפגש עם אנשים בסביבתכם שעשו שנת שירות או מכינה ולהתייעץ עם אנשים הקרובים לכם לפני שאתם מקבלים החלטה בנושא. הבחירה היא בידיכם.

**מפגש בנושא תהליך המיונים לשנת שירות**

**לאחר המסע**

**משך הפעילות:** שעה

**ציוד:** כרטיסיות (נספחים)

**מטרות:**

* המשתתפים יעסקו בהכנה לקראת תהליך המיוניםלשנת השירות.
* המשתתפים יעסקו בהתמודדות עם הרגשות הנלווים לתהליך זה (לחץ, התרגשות, ציפייה, חוסר בטחון וכו').
* יצירת שיח על חווית חוסר הצלחה, תחושת אכזבה והתמודדות עמה.

**מהלך פעילות**

1. פתיחה:ישיבה במעגל על הרצפה. משחק אסוציאציות- המדריך אומר "מיונים לשנת שירות" וכל משתתף מתבקש להגיד רגשות/ תחושותהמקושרים בעיניו למונח הנ"ל. המדריך מסביר: תקופת המיונים לשנת שירות היא תקופה מורכבת ומאתגרת לכל מי שנמצא בתהליך. מטרת המפגש שלנו הוא לעסוק בנושא זה (להתייחס למטרות הנ"ל).
2. ראיונות אישיים: המדריך מחלק את הקבוצה לזוגות ובוחר מי המרואיין ומי המראיין (הערה: כאשר אתם מחלקים את הקבוצה לזוגות- יש לקחת בחשבון מי מתאים למי על פי היכרותכם עם הקבוצה) ומסביר: עכשיו אנחנו נדמה ראיון במיונים לשנת שירות. אני אשאל אתכם שאלה והמרואיין צריך לענות. בשאלה הבאה התפקידים יתחלפו- והמרואיין יהיה המראיין. מרגע שאילת השאלה יש לכם דקה לענות עליה עד שעוברים לשאלה הבאה.

(הערה למדריך: המטרה בפעילות היא לתת להם הזדמנות לתרגל סיטואציה של ראיון. חשוב לזהות מי מתקשה בפעילות ולפנות אליו בהמשך למתן הכוונה וכו').

1. ספר קצת על עצמך....
2. האם עסקת בעבר בעבודה התנדבותית כלשהי?
3. ספר על נקודת חוזק שלך.
4. מדוע אתה רוצה להתנדב לשנת שירות?
5. ספר על חוויה משמעותית שחווית.
6. מה אתה אוהב לעשות בזמנך הפנוי?
7. מה התכונה שלדעתך חשובה שיהיה לש"ש?
8. מה לדעתך עשוי לאתגר אותך בשנת השירות?

כעת כל אחד מתבקש לתת משוב עם הערות בונות לבן זוגו על תשובותיו בראיון (הערה- יש לשים לב שהמשתתפים לא אומרים הערות פוגעניות וכו').

דיון: חוזרים לישיבה במעגל. שאלות לדיון:

* אייך הרגשתם במהלך התרגיל?
* האם הרגשתם שהצלחתם להציג את עצמכם בצורה מיטבית?
* מה היה לכם קשה בתרגיל?
* האם הייתם עונים על אחת השאלות בצורה שונה?
* באיזה מובן התרגיל הצליח לדמות סיטואציה של ראיון? ובאיזה מובן הוא שונה מראיון "אמתי"?
* האם עניתם על השאלות באופן כן לחלוטין?

1. סיכום+ מעבר לנושא הבא: המטרה של התרגיל הנ"ל היא לתת לכם הזדמנות להתנסות בראיון שהוא חלק מתהליך המיון לשנת שירות. תהליך המיון כולל עוד רכיבים שונים וישנו קושי להתכונן לקראתם. לכן, חשוב שתנסו לשמור על רוגע (על אף הלחץ וההתרגשות), לבוא בגישה חיובית ולנסות להציג את עצמכם בצורה אותנטית וכנה. שנת שירות היא בחירה של שני הצדדים (המתנדב והמסגרת) חשוב שאנשי הצוות יצליחו להכיר אתכם, בזמן הקצר שיש לכם יחד, על מנת שההתאמה תהיה מוצלחת.

כעת, נעסוק בחוויית חוסר הצלחה וההתמודדות עמה. המדריך מבקש מכל משתתף לספר על חווית חוסר הצלחה שחווה בעבר וכיצד התמודד עמה (הערה: אם המשתתפים לא מעוניינים לספר- המדריך מספר חווית חוסר הצלחה שלו). לאחר מכן המדריך מחלק את הקבוצה ל-4 קבוצות ומחלק לכל קבוצה כרטיסיה עם מקרה המתאר חווית חוסר הצלחה בהקשר של המיונים לשנת השירות+ שאלות לדיון (נספחים).

1. סיכום: חוזרים לשבת במעגל. מבקשים נציג מכל קבוצה/ שתי קבוצות נבחרות לספר על קטע הקריאה ולסכם את מחשבות הקבוצה בנושא. יש לבקש משאר המשתתפים להביע את דעתכם. לאחר הדיון יש כמה נקודות שחשוב להעביר:

* הקבלה לשנת שירות אינה נקבעת על פי המועמד "הטוב" ביותר, ישנם שיקולים רבים שאנו לא חשופים להם כמו- הרכב מאוזן של חברי הקומונה, חלוקה בין בנים ובנות, התאמה אישיותית למסגרת ספציפית ועוד.
* הביקוש רב ועל כל מקום מתמודדים בני נוער רבים. לכן, ישנם מקרים רבים בהם נערים ונערות ראויים, מוכשרים ובעלי יכולות גבוהות אינם מתקבלים.
* חשוב לנסות, למרות האכזבה, לקחת את הנושא בפרופורציות הנכונות, ולהבין שקבלה או אי קבלה לא אומרת על היכולות או על האישיות שלנו דבר.
* מי שמעוניין לעסוק בעשייה חינוכית התנדבותית יכול לעשות זאת דרך ארגונים רבים. ניתן לקבל מידע על ארגונים משלחים נוספים באתר שנת שירות של התנועה הקיבוצית.

**נספחים**

**כרטיסיה מס' 1: אלון**

אלון הוא נער מקובל, עם בטחון עצמי גבוה, חכם ובעל כישורים רבים. לרוב הוא מתואר "כמנהיג" ונמצא במרכז העניינים. הוא רוצה להתקבל לכפר הירוק כי אחיו הגדול עשה שם שנת שירות. אלון מגיע למיונים קצת לחוץ, אבל בטוח בעצמו. כשהמיונים מתחילים הוא מנסה להשתלב, אך מרגיש "לא במקום". המחשבה שאף אחד לא מכיר אותו ולא יודעים כמה הוא "מוצלח" מדאיגה אותו. לאחר כמה ניסיונות להשתתף שלא צלחו בעיניו הוא משתתק, יושב בהפסקות בצד ומתכנס בתוך עצמו. לאחר מספר ימים הוא מקבל תשובה שלילית מהפנימייה. הוא אומר לסביבתו הקרובה שהוא החליט לא ללכת לשנת שירות ולא מגלה לאף אחד על החוויה שעבר במיונים.

**שאלות לדיון:**

* מה אתם חושבים על החוויה שאלון חווה במיונים?
* האם אתם מבינים את המקום שהוא נמצא בו? האם קרה לכם דבר דומה?
* מה דעתכם על החלטתו לא לשתף את סביבתו הקרובה בחוויה שעבר?
* האם אלון היה צריך לנהוג אחרת? כיצד?
* האם אלון צריך לנסות להתקבל לשנת שירות?
* מה אפשר ללמוד מהחוויה של אלון?

**כרטיסיה שניה: דפנה**

דפנה היא נערה שקטה, חסרת בטחון שאוהבת להיות בחברת חבריה הקרובים. היא מאוד רוצה להתנדב לשנת שירות- עולם החינוך מעניין אותה והיא רוצה להתקבל לאחת הפנימיות העובדות עם ילדים. היא מגיעה בחשש לכנס אך עם ההחלטה להוכיח את עצמה, לא להתבייש ולקחת חלק פעיל בפעילויות. בזמן הכנס היא כל הזמן מסתכלת על שאר המועמדים, כולם נראים לה מוצלחים ממנה. היא בעיקר מסתכלת על נערה אחת המוקפת בחברים, בטוחה בעצמה ומדברת באופן רהוט. נדמה לה שצוות הפנימיה והש"שנים מתלהבים ממנה. היא מרגישה שאין לה סיכוי להתקבל כי הם רוצים מועמדים "כמוה". היא לא מצליחה להתרכז בפעילות כי היא כל הזמן עסוקה בלהסתכל על שאר המועמדים ולבדוק מה הם עושים. כל פעם שהיא מדברת היא מרגישה שהיא לא אמרה את "הדבר הנכון". בסוף הכנס דפנה הולכת הביתה בתחושה שהיא פספסה את ההזדמנות שלה. לאחר מספר ימים דפנה קיבלה תשובה שלילת מהמסגרת.

**שאלות לדיון:**

* מה אתם חושבים על החוויה שדפנה חוותה במיונים?
* האם אתם מבינים את המקום שלה? האם קרה לכם דבר דומה?
* האם היא הייתה צריכה לנהוג אחרת? כיצד?
* האם היא צריכה להמשיך לנסות להתקבל לשנת שירות?
* מה אפשר ללמוד מהחוויה של דפנה?

**כרטיסיה 3: לוטם**

לוטם היא נערה חיובית, בעלת כישורים רבים וחיי חברה מלאים. היא רוצה להתנדב לשנת שירות כי היא מעוניינת לתרום לחברה ומעדיפה כפר נוער המשלב עבודה חקלאית. היא נוסעת לכנס עם חבריה הטובים מהכיתה. בכנס לוטם נמצאת כל הזמן עם חבריה, הם יושבים יחד בהפסקות ומדברים ביניהם ללא הרף. היא בכלל לא שמה לב שיש איתם עוד אנשים. לוטם מסיימת את הכנס בהרגשה טובה וחושבת שהצליחה להציג את עצמה בצורה מיטבית. לאחר כשחזרה לביתה לוטם קיבלה תשובה שלילית מהמסגרת.

**שאלות לדיון:**

* מה אתם חושבים על החוויה שלוטם חוותה במיונים?
* האם אתם מבינים את המקום שלה? האם קרה לכם דבר דומה?
* האם היא הייתה צריכה לנהוג אחרת? כיצד?
* האם היא צריכה להמשיך לנסות להתקבל לשנת שירות?
* מה אפשר ללמוד מהחוויה של לוטם?

**כרטיסיה מס' 4: ליאור**

ליאור הוא נער שהעולם הערכי חשוב לו. הוא מתנדב מגיל צעיר בצער בעלי חיים, חונך ילדים בבית ספרו וכשיגדל ירצה לעסוק בחינוך. הוא מגיע לתהליך המיונים עם מוטיבציה גבוהה, לאחר בירור מעמיק על כל מסגרת התנדבות אפשרית ועם הידיעה שהוא מתנדב לשנת שירות בשנה הבאה. הכנס מתחיל בצורה טובה עבור ליאור, הוא מרגיש שהוא מצליח להציג את עצמו בצורה טובה ואותנטית, הוא מרגיש בנוח ועם מצב רוח טוב. באחת ההפסקות הוא מסתכל בטלפון שלו ומגלה שהסניף של צער בעלי חיים בו התנדב נסגר עקב חוסר תקציב. הטלפון של ליאור מתמלא בהודעות מצוות המקום והוא מאוד נסער. בסוף ההפסקה הוא מנסה לחזור לפעילות אבל לא מצליח להתרכז. הראש שלו מתמלא במחשבות ודאגות והוא לא שומע כלל מה מדברים סביבו. לאחר מספר ימים ליאור קיבל הודעה שהוא לא התקבל למסגרת.

**שאלות לדיון:**

1. מה אתם חושבים על החוויה שליאור חווה במיונים?
2. האם אתם מבינים את המקום שלו? האם קרה לכם מקרה דומה?
3. האם הוא היה צריך לנהוג אחרת? כיצד?
4. האם הוא צריך להמשיך לנסות להתקבל לשנת שירות?
5. מה אפשר ללמוד מהחוויה של ליאור?

**סיכום המפגשים- ש"ש**

**משך פעילות:** חצי שעה

**ציוד נדרש:** דפים ועטים כמספר המשתתפים

**מטרות:**

* סיכום המפגשים סביב מסע י"ב (לפני, בזמן ואחרי) בהקשר של היציאה לשנת שירות.
* למידה להמשך אודות התכנים הרלוונטיים לקבוצה.

**מהלך פעילות**

1. פתיחה: היום אנחנו מסיימים תהליך שכלל יציאה למסע י"ב והעברת שלושה מפגשים שעסקו ביציאה לשנת שירות. בפעילות הראשונה, לפני היציאה למסע, עסקנו בבחירה לצאת לשנת שירות/ מכינה ועל הסיבות לכך. בפעילות השנייה, בזמן המסע, עסקנו בעיבוד וסיכום מעגלי השיח עם הש"שנים. היום, בפעילות האחרונה, עסקנו בתהליך המיונים, כיצד מתכוננים אליו ועל ההתמודדות עם חווית חוסר הצלחה.
2. משוב: המדריך מחלק לכל משתתף דף ועט ומבקש שכל אחד יכתוב לעצמו: (בעילום שם)

* פעילות שהייתה משמעותית עבורו
* מסקנה/ מחשבה שיש לו בעקבות התהליך
* האם הוא שינה את החלטתו לגבי התנדבות לשנת שירות בעקבות התהליך?
* נקודות לשיפור/ לשימור

1. סיכום: המדריך אוסף את הדפים ומבקש שכל אחד יגיד מילה אחת המתארת את התהליך שהוא עבר (מסע י"ב, מפגשים וכו').

(הערה למדריך: נודה אם תעביר את עיקרי המשוב לאיש מצוות המסע על מנת שנוכל ללמוד ממנו לשנה הבאה).

היום האחרון במסע - קריאת כיוון- בה"ד 1

**הקדמה:**

ביום האחרון של מסע האופנים נגיע לביקור בבה״ד 1- בית הספר לקצינים, **בית הספר לקצינים של צה"ל על שם חיים לסקוב** (**בה"ד 1**) הוא [בסיס ההדרכה](https://he.wikipedia.org/wiki/%D7%91%D7%A1%D7%99%D7%A1_%D7%94%D7%93%D7%A8%D7%9B%D7%94) המרכזי ל[הכשרת קצינים בצה"ל](https://he.wikipedia.org/wiki/%D7%A7%D7%95%D7%A8%D7%A1_%D7%A7%D7%A6%D7%99%D7%A0%D7%99%D7%9D), אשר בו מתבצעות רוב ההכשרות של קציני וקצינות צה"ל, למעט [טייסים](https://he.wikipedia.org/wiki/%D7%A7%D7%95%D7%A8%D7%A1_%D7%98%D7%99%D7%A1) ו[חובלים](https://he.wikipedia.org/wiki/%D7%A7%D7%95%D7%A8%D7%A1_%D7%97%D7%95%D7%91%D7%9C%D7%99%D7%9D). הבסיס נמצא בקרבת [מצפה רמון](https://he.wikipedia.org/wiki/%D7%9E%D7%A6%D7%A4%D7%94_%D7%A8%D7%9E%D7%95%D7%9F).

המטרה שלשמה התנועה הקיבוצית בוחרת לסיים את מסע י״ב **היא לסמן קריאת כיוון לבני הנוער כי מצופה מהם לשרת שירות משמעותי ובמידת האפשר לצאת לפיקוד וקצונה.**

ניסיון העבר מלמד כי קיימת קורלציה בין יצאה לפיקוד וקצונה לבין לקיחת אחריות חברתית/ קהילתית בחברה הישראלית וכן בה״ד 1 מסמל יותר מרק מקום בו עושים קורס קצינים אלה המקום בו נולדים מנהיגים עבור החברה הישראלית. - למעשה מדובר בבית הספר למנהיגות של החברה הישראלית!!!

**דגש חשוב לקראת המסע- הביקור בבה״ד 1 הופך משמעותי מאוד אם מופיע קצין/ה מהקיבוץ שלכם. אנא בררו אם יש קצין/ה בבה״ד או בסביבה שיוכלו להגיע לביקור בבה״ד, לספר קצת על השירות שלו/ה ולעורר השראה אצל בני הנוער.**

אנו מבקשים כי טרם המסע תשוחחו עם החברה על בה"ד 1, על המשמעות ועל כך שמטרת הביקור בבה"ד הוא לזרוע את הזרעים אצלהם לקחת חלק במנהיגות ופיקוד בצה"ל בפרט ובחברה הישראלית בכלל.

מצורפת פעילות מומלצת להעביר לחניכים טרם היציאה למסע:

**מטרות הפעילות**

* לתת הכוונה לבני הנוער לגעת בנקודות שיעוררו בהם חשיבה והתלבטות. אין צורך שבני הנוער יצאו מהפעילות עם סימני קריאה, אלא הדיון יעורר בהם עניין וסקרנות ויגרה כל אחד להבין שהסוד לאופי השירות ולמשמעותו תלוי הרבה באדם עצמו, ובדרך העיבוד שייתן לתפקיד ולמשימה שיוטלו עליו.
* הסבר לבני נוער על בה״ד 1 - בית הספר לקצינים.
* קיום שיח ערכי על שירות משמעותי פיקוד וקצונה

**פתיחה:**

נחלק את הקבוצה לזוגות, ובזוגות נקיים חידון קצר בנושא הצבא. (מצ״ב החידון בנספח 1)

גוף הפעילות:

נספר לבני הנוער על המסלול של המסע ונתמקד הסיום המסע בבה״ד 1.

נשאל האם הם יודעים מה עושים בבה״ד 1.

משימה זוגית( 10 ד׳) :

נקיים שיחה בזוגות על השאיפות הצבאית של כל אחד.

ונענה בזוגות על השאלות:

1. מה השאיפות שלך מהשירות הצבאי?
2. מהו שירות משמעותי?
3. מי קובע מהו שירות משמעותי?

דיון:

* מדוע לדעתכם.ן התנועה הקיבוצית מסיימת את המסע בבה״ד 1?
* מהו שירות משמעותי?
* למה חשוב שכל אחד/אחת מאיתנו יעשה את המירב לשרת שירות משמעותי?

חשוב מאוד להעביר את שהמסר ששירות משמעותי אינו רק - קרבי ושגם בתפקידים ״אפורים״ יחסית אפשר לתרום, ללמוד ולעשות הכי טוב שאפשר

כמו כן כמו כל דבר בחיים- אם כבר אנחנו בצבא וחייבים בשירות במשך מספר שנים אז לעשות הכי טוב שאפשר ונלמד ונפיק מהשירות את המירב.

חשוב לפתוח את השיח מעבר לפיקוד צבאי אלא להזמנה למעורבות חברתית משמעותית.

בשלב זה חשוב לתאם צפיות סביב אופן ההתנהגות בבה"ד!

נספח 1:

**שאלון ידע צבאי:**

1. **פז"מ זה ראשי תיבות של**
2. פיקוד זה משימה
3. פרק זמן
4. פה זה מוצב
5. אף תשובה אינה נכונה

**2) בסוף מסלול זה תהיה קצין**

1. טייס
2. עתודה
3. חובלים
4. כל התשובות נכונות

**3) דרגת הקצונה הזוטרה ביותר היא**

1. סג"מ
2. סא"ל
3. רב"ט
4. רס"ר

**4) בה״ד 1 ממוקם ב..?**

1. עיר הבה״דים
2. צריפין
3. ליד מצפה רמון
4. ברמת הגולן

**5)** **הצבע הכתום הוא צבעה של כומתת**

1. גבעתי
2. חיל החימוש
3. שריון
4. פיקוד העורף

**6) מדריכת יח"ש הינה**

1. מדריכת חינוך וידיעת הארץ
2. מדריכה מקצועית בתחומי יחידות השדה
3. מדריכת אוכלוסיית מיוחדות
4. אף תשובה אינה נכונה

**7) גפרור הינו כינוי בשפת הקשר הצבאית ל..**

1. פצוע
2. חייל
3. אוייב
4. מטען

**8) רוח צה"ל הוא**

1. רוח הלחימה וההתלהבות,הרעל
2. רוח קרה אשר בעקבותיה יהיה עוצר באימונים
3. אף תשובה אינה נכונה
4. מסמך המנחה את ההתנהגות המצופה מחיילי צה"ל